डीएभीलाई उपाधि
डीएभी स्कुलले एमआईएस क्रिकेट प्रतियोगिता जितेको छ । डीएभीले बुधबार फाइनलमा आयोजक मोर्डन इन्डियन स्कुललाई ३० रनले पराजित गर्दै सातौं वर्ष आयोजित प्रतियोगिता चौथोपल्ट जितेको हो ।
काठमाडौँ — डीएभी स्कुलले एमआईएस क्रिकेट प्रतियोगिता जितेको छ । डीएभीले बुधबार फाइनलमा आयोजक मोर्डन इन्डियन स्कुललाई ३० रनले पराजित गर्दै सातौं वर्ष आयोजित प्रतियोगिता चौथोपल्ट जितेको हो ।मोर्डनको मैदानमा टस जितेको डीएभीले २० औं ओभरमा १ सय ३७ रनमा अलआउट भयो । रजत प्रसाद र रिसव सिंहले समान २९ तथा आदित्य अग्रवालले २४ रन बनाए । एमआईएस १९ ओभरमा १ सय ७ रनमै अलआउट भयो । अर्पित खेतानले २० रन खर्चेर ४ विकेट लिएर एमआईएसलाई धराशायी पार्दै म्यान अफ द फाइनल बने । डीएभीकै आदित्य अग्रवाल म्यान अफ द सिरिजमा चुनिए ।